Blinken: Kemi nevojë për aleanca më shumë se kurrë 
Diplomati i lartë amerikan Antony Blinken mori pjesë në takimin e NATO-s në Bruksel. Ai ritheksoi angazhimin amerikan ndaj aleancës dhe u bëri thirrje aleatëve të punojnë së bashku për të përballuar rreziqet e reja me të cilat ndeshet sot NATO.
Sekretari amerikan i Shtetit Antony Blinken theksoi sot rëndësinë e angazhimit të administratës së Presidentit Biden për të rindërtuar dhe ringjallur aleancat e Shteteve të Bashkuara. Zoti Blinken i bëri këto komente gjatë takimit të ministrave të jashtëm të vendeve anëtare të NATO-s në Bruksel, duke dëshmuar hapur një shkëputje nga katër vite të politikës së jashtme nën ish-Presidentin Donald Trump që u përqëndrua tek dhënia e përparësi interesave amerikane. “”. Zoti Blinken tha se Aleanca sot përballet me tre rreziqe kryesore: kërcënime ushtarake nga vendet e tjera, kërcënimet jo ushtarake, si taktikat teknologjike, ekonomike dhe informuese që kërcënojnë sigurinë e vendeve të NATO-s dhe aleatëve të tyre, si dhe me krizat globale siç janë ndryshimet klimatike dhe pandemia e COVID-19. “”. Në takimin e tyre dy ditor Ministrat e jashtëm të NATO-s diskutuan rreth kërcënimeve e sfidave që paraqet ndaj aleancës Rusia. "", tha sekretari i përgjithshëm i NATO-s Jens Stoltenberg. I pyetur nga gazetarët përpara takimit Përfaqësuesi i Lartë i BE-së për Politiken e Jashtme Josep Borrell, foli gjithashtu rreth rreziqeve që paraqet Rusia. "", tha ai. Ministrat e jashtëm u zotuan se NATO do të vazhdojë të përshtatet përballë kërcënimeve në rritje dhe konkurrencës sistemike të Rusisë duke nënvizuar se veprimet agresive të saj përbëjnë një kërcënim për sigurinë Euro-Atlantike. Axhenda e së mërkurës e zotit Blinken përfshiu gjithashtu një takim me Ministrin e Jashtëm të Turqisë Mevlut Çavusoglu, një takim me ministrat e jashtëm të Estonisë, Letonisë dhe Lituanisë, si dhe takim me Presidenten e Komisionit Evropian Ursula von der Leyen dhe shefin e Politikës së Jashtme të Bashkimit Evropian Josep Borrell. Shtëpia e Bardhë tha se Presidenti Joe Biden ka në plan të diskutojë rreth forcimit të marrëdhënieve SHBA-BE gjatë një vidioekonference me udhëheqësit e Bashkimit Evropian të enjten. Qëndrimi i zotit Biden është në kontrast të dukshëm me atë të ish-Presidentit Donald Trump, i cili sulmonte shpesh vendet e tjera të NATO-s për mos përmbushjen e qëllimit të aleancës për të shpenzuar secili, 2% të Prodhimit të Bredshëm Kombëtar për mbrojtjen. "", tha zoti Blinken të martën, i cili është një nga bashkëpunëtorët e vjetër dhe të besuar të Presidentit Biden. Ministri i Jashtëm francez Jean-Yves Le Drian i mirëpriti komentet pozitive të zotit Blinken rreth NATO-s, një aleancë e themeluar në 1949 për të ndalur kërcënimin ushtarak të ish-Bashkimit Sovjetik. Një nga temat kryesore për diskutim gjatë dy ditëve takimeve në Bruksel është misioni i NATO-s në Afganistan, ndërsa afrohet afati i 1 majit për tërheqjen e plotë të të gjithë trupave amerikane, sipas një marrëveshje paqeje të arritur vitin e kaluar mes grupit Taliban të Afganistanit dhe administratës Trump. Zoti Blinken tha se çështja po shqyrtohet dhe se pjesë e punës së tij në Bruksel janë bisedimet me aleatët e NATO-s, si për të dëgjuar, ashtu edhe për të ndarë mendimet e SHBA-së rreth kësaj çështjeje. Ai tha se çfarëdo që do të vendosin Shtetet e Bashkuara, veprimet e tyre do të merren në konsultimin me vendet e tjera anëtare, që kanë qenë pjesë e misionit ushtarak. "", tha zoti Blinken. Sekretari i Përgjithshëm i NATO-s Jens Stoltenberg tha se i mirëpret përpjekjet për paqe, duke theksuar se ajo është "rruga e vetme për një zgjidhje të qëndrueshme politike në Afganistan". Por shefi i NATO-s tha se në mënyrë që të arrihet paqja, të gjitha palët duhet të negociojnë me mirëbesim, duhet të ketë një zvogëlim të dhunës dhe se Talibanët duhet të ndalojnë mbështetjen e terroristëve ndërkombëtarë siç është al-Kaida. Ministri i Jashtëm gjerman Heiko Maas paralajmëroi kundër një tërheqje të parakohshme që do të dëmtonte siç tha arritjet në fushën e sigurisë. "", tha zoti Maas.